Դա խնդրի լուծումը հետաձգելու մարտավարություն էր։ Ուրդու հասնելուն պես իրենք պետք է ազատվեին բոլոր երիվարներից։ Թովմասը դա չգիտեր, և կարիք չկար նրան անհանգստացնել ժամանակից շուտ։ Վարդանը ստուգեց որդու կատարած աշխատանքը և զարմացավ տեսնելով, որ Կայծակը կոկիկ կերպով թամբած էր, միայն թամբակալն էր թույլ, և նա այն ձգեց։ Նա վարգաձիուն լծեց կառքին։ Երբ նրանք տուն վերադարձան, ճաշասենյակի ժամացույցը ժամը տասնմեկն ազդարարեց։ Սննդամթերքով զամբյուղներ, վերմակներ և մի ճամպրուկ կիտված էին նախասրահում։ Մարոն, լարված դեմքով, մոտեցավ Վարդանին։